钦定古今图书集成/明伦汇编/皇极典/第170卷 > 汉
## 钦定古今图书集成/明伦汇编/皇极典/第170卷 > 汉

### 高帝定以火德王

按《汉书高帝本纪》，“高祖为亭长，为县送徒骊山，徒多
道亡，自度比至皆亡之，到丰西泽中亭止，饮夜皆解，
纵所送徒曰：‘公等皆去，吾亦从此逝矣’。”徒中壮士愿
从者十馀人。高祖被酒，夜径泽中，令一人行前，行前
者还报曰：“前有大蛇当径，愿还。”高祖醉曰：“‘壮士行何
畏’！乃前，拔剑斩蛇，分为两道，开行数里，醉困卧。后人”
来至蛇所，有一老妪夜哭，人问妪何哭，妪曰：“人杀吾
子。”人曰：“妪子何为见杀？”妪曰：“吾子，白帝子也，化为蛇
当道。今赤帝子斩之，故哭。”人乃以妪为不诚，欲苦之，
妪因忽不见。后人至，高祖觉，告高祖。高祖乃心独喜，
自负，诸从者日益畏之。高祖立为沛公，祠黄帝，祭蚩
尤于沛廷，而衅鼓旗帜皆赤。由所杀蛇白帝子，所杀
者赤帝子故也。又按《本纪赞》：“汉承尧运，德祚已盛，
断蛇著符，旗帜上赤，协于火德，自然之应，得天统矣。”
按郑樵《通志汉纪》，“汉五年二月甲午，汉王即皇帝
位于汜水之阳，以十月为正，从火德，色尚赤。”

### 文帝四年定仍秦水德王

按《史记》《汉书文帝本纪》不载。按《史记张苍传》：“孝文
皇帝四年，苍为丞相。自汉兴至孝文二十馀年，会天
下初定，将相公卿皆军吏。张苍为计相时，绪正律历，
以高祖十月始至霸上，因故秦时本以十月为岁首，
弗革推五德之运，以为汉当水德之时，尚黑，如故吹
律调乐，入之音声，及以比定律令，若百工，天下作程
品。”至于为丞相，卒就之。

十五年以黄龙见诏申明土德。

按：《史记文帝本纪》十五年，“黄龙见成纪。天子复召公
孙臣以为博士，申明土德事。”〈按汉书郊祀志作十四年事今从史记本纪作

十五年事

按《汉书郊祀志》：“文帝即位十三年，鲁人公孙臣上书
曰：‘始秦得水德，及汉受之，推终始传，则汉当土德，土
德之应黄龙见，宜改正朔，服色尚黄’。”时丞相张苍好
律历，以为汉迺水德之时，河决金堤，其符也，年始冬
十月，色外黑内赤，与德相应。公孙臣言非是，罢之。明
年，黄龙见《成纪》。文帝召公孙臣，拜为博士，与诸生申
明“土德”，草《改历》、服色事。